Rinneadh sciar an mhargaidh de tháirgí tobac téite ar an leibhéal miondíola a ríomh trína mhéid díolachán bliantúil a roinnt ar mhéid díolachán foriomlán na dtáirgí tobac go léir ar leibhéal an Aontais. Rinneadh iniúchadh ar fhoinsí sonraí malartacha chun stóinseacht ríomh den sórt sin a áirithiú.

Soláthraítear sa Tuarascáil seo faisnéis ar fhorbairtí margaidh, atá ábhartha don mheasúnú ar athrú substaintiúil ar dhálaí maidir le táirgí tobac téite. Is ionann táirgí tobac téite agus táirgí tobac núíosacha a théitear chun astaíocht a tháirgeadh ina bhfuil nicitín agus ceimiceáin eile, a ionanálaíonn an t‑úsáideoir/na húsáideoirí ansin, agus, ag brath ar a saintréithe, ar táirgí tobac neamhdheataigh iad de réir bhrí Airteagal 2(5) den Treoir, nó táirgí tobac lena gcaitheamh de réir bhrí Airteagal 2(9) den Treoir. Tá an anailís a chuirtear i láthair sa Tuarascáil seo bunaithe ar shonraí a tarchuireadh de réir Airteagal 5(6) den Treoir trí bhíthin Thairseach Iontrála Comhchoiteann AE (‘GIC‑AE’), sonraí a bailíodh ó chóras inrianaitheachta tobac an Aontais a bunaíodh faoi Airteagal 15 den Treoir agus sonraí ó ‘Euromonitor International Passport Tobacco 2021’. Is tacar sonraí tráchtála é an ceann deireanach a fuair an Coimisiún ó Euromonitor International. Ní chuimsítear sa tacar sonraí seo de chuid Euromonitor sonraí le haghaidh LU, MT agus CY (ina gcuimsítear níos lú ná 0.5 % de dhaonra an Aontais). Mar sin féin, úsáideadh é mar sheachvótálaí ionadaíoch do dhíolacháin AE27.

Sainmhínítear in Airteagal 2(28) de Threoir 2014/40/AE (dá ngairtear ‘an Treoir’ anseo feasta) ‘athrú substaintiúil ar dhálaí’ mar mhéadú 10 % ar a laghad ar na méideanna díolachán de réir catagóir táirgí i gcúig Bhallstát ar a laghad, bunaithe ar shonraí díolachán arna dtarchur i gcomhréir le hAirteagal 5(6) den Treoir nó méadú ar leibhéal leitheadúlacht úsáide an ghrúpa tomhaltóirí faoi bhun 25 bliana d’aois, faoi chúig phointe céatadáin ar a laghad i gcúig Bhallstát ar a laghad don chatagóir táirgí faoi seach, bunaithe ar thuarascáil Eorabharaiméadar Speisialta 385, Bealtaine 2012 nó ar staidéir leitheadúlachta choibhéiseacha. De réir na forála céanna, meastar nár tharla athrú substaintiúil ar dhálaí mura mbíonn méid díolachán na catagóire táirgí ar an leibhéal miondíola níos mó ná 2.5 % de dhíolachán iomlán táirgí tobac ar leibhéal an Aontais. Ceanglaítear le hAirteagal 7(12) agus le hAirteagal 11(6) den Treoir ar an gCoimisiún athrú substaintiúil ar dhálaí a bhunú le haghaidh catagóir táirgí ar leith i dtuarascáil.

I dtábla 2 taispeántar méid díolachán táirgí tobac téite AE27 in 2020 ó dhá fhoinse sonraí éagsúla atá neamhspleách ar a chéile.

Tábla 2: Méideanna díolachán táirgí tobac téite in AE27 ina milliúin maide (2020)

Foinse sonraí Méid díolachán 2020 Sonraí GIC‑AE 19 717 Euromonitor 20 766

Mar a léirítear sa tábla, tá an méid díolachán a thuairiscíonn Euromonitor beagán níos airde ná méid díolachán GIC‑AE. I gcomhréir leis an gcur chuige coimeádach a roghnaíodh don Tuarascáil seo, baineadh úsáid as an méid díolachán is ísle (i.e. méid GIC‑AE) mar uimhreoir chun sciar an mhargaidh de tháirgí tobac téite a ríomh. Cuireann an t‑uimhreoir a méid margaidh bliantúil in 2020 in iúl, méid atá le cur i gcomparáid le méid iomlán na dtáirgí tobac a dhíoltar in AE27 in 2020 ar an leibhéal miondíola.

2.2.2 Díolachán iomlán táirgí tobac ar leibhéal an Aontais

Tá Tábla 3 bunaithe ar shonraí ó Euromonitor. Taispeántar ann díolachán iomlán táirgí tobac, lena n‑áirítear díolachán iomlán toitíní, todóg, todóigíní, tobac rollta, tobac píopa agus tobac coganta agus táirgí tobac téite in 2020.

Tábla 3: Méideanna iomlán díolachán na dtáirgí tobac (in 2020)

Toitíní

(ina milliúin maidí) Todóga

(ina milliúin aonad) Todóigíní

(ina milliúin aonad) Tobac rollta

(ina milliúin maidí)* Tobac píopa agus tobac coganta** (coigeartú) Tobac téite

(ina milliúin maidí) Díolachán iomlán táirgí tobac (ina milliúin maide choibhéiseacha) 408 279 1 006 8 459 108 059 3 908 20 766 550 478

* Tuarascáil Euromonitor: Meánn táirgí tobac rollta 75 641 thona. Ríomhtar leis an anailís an choibhéis i maidí tobac rollta ag glacadh leis gurb ionann 0.7 gram agus maide amháin.

** Ós rud é nach féidir méid díolachán tobac píopa agus tobac coganta a chainníochtú i maidí ar bhealach caighdeánaithe, déanann an anailís méid iomlán díolachán táirgí tobac a choigeartú tríd an sciar comhfhreagrach de mhargadhluach AE27, is é sin 0.71 % in 2020 (arb ionann é dá bhrí sin agus 550 478 * 0.71 % = 3 908 milliún maide choibhéiseacha).

Foinse: Euromonitor International Passport Tobacco 2021

Amhail ó mhí na Bealtaine 2019, ceadaíonn córas inrianaitheachta tobac an Aontais do na Ballstáit an sreabhadh margaidh de thoitíní agus de thobac rollta a leanúint. Léirítear i dtábla 4 méideanna díola toitíní agus tobac rollta le haghaidh 2020, arna ríomh ó shonraí atá bunaithe ar an gcóras inrianaitheachta tobac, agus dhá chur chuige mhalartacha á gcur san áireamh, agus tréimhsí ama atá beagán difriúil á ngabháil ag gach ceann acu, rud a léiríonn an t‑am is gá chun go mbogann táirgí síos an slabhra dáilte. Ós rud é go ndéantar na sonraí a thaifeadadh ar leibhéal an mhonaróra, glactar leis go bhfuil moill aon mhí amháin ann go dtí go sroicheann an táirge an leibhéal miondíola (‘figiúirí táirgthe arna gcoigeartú de réir ama’).

Ós rud é nach n‑áirítear méid an phacáiste sa bhunachar sonraí inrianaitheachta, rinneadh na sonraí inrianaitheachta a bhaineann leis an mbunachar sonraí GIC‑AE a chros‑seiceáil leis an anailís agus úsáid á baint as an aitheantóir táirge uathúil (TP‑ID) chun an líon dtoitíní in aghaidh an phacáiste aonaid a dhearbhaítear do gach aitheantóir táirgí tobac i dtuarascáil GIC‑AE a fhionnadh.

Tábla 4: Táirgeadh toitíní agus tobac rollta in 2020

Toitíní Tobac rollta Figiúirí táirgthe arna gcoigeartú de réir ama (ina milliúin maidí) Figiúirí táirgthe nach bhfuil coigeartaithe de réir ama (ina milliúin maidí) Figiúirí táirgthe arna gcoigeartú de réir ama (ina milliúin maide choibhéiseacha) Figiúirí táirgthe nach bhfuil coigeartaithe de réir ama (ina milliúin maide choibhéiseacha) 436 123 434 164 121 239 122 341

Tagraíonn figiúirí táirgthe nach bhfuil coigeartaithe de réir ama don tréimhse: Nollaig 2019 ‑ Samhain 2020.